Raumarskogen i mai.

**Skogkarer.**

Talmannen viser til tidligere varsel og innkaller til årets *Vårblot onsdag 10. juni*

*kl. 1800 ved Gjermåas utløp av Buvannet.*

Følg bomvei fra Saga i Gjerdrum til parkering ved Kokstadvangen. Bompenger kr. 40,- betales via SMS.

Fra parkeringen er det noen minutters gange langs kjørevei til bloteplassen. Vi har fått anledning til nødvendig kjøring/handikapkjøring helt fram til Buvannet.

Skogrådet sørger for engangsgriller, kaffe og pent vær (sic!). Den enkelte skogkar må selv sørge for grillmat og drikke etter eget behag. Ta med kopp samt noe å spise på og med. Det vil også bli mulig å prøve seg på noen enkle o-utfordringer i terrenget ved bloteplassen. Som i fjor vil de fysiske utfordringene i den sammenhengen ikke være uoverkommerlige for noen. Vinneren av konkurransen vil bli premiert.

Skogrådet ønsker forslag til ferskinger. I 2014 hadde vi tre, men det er nødvendig med stadig nyrekruttering, så vi håper på gode forslag enten på sommerblotet til talmannen eller på e-post til: leif.t.andressen@gmail.com.

**NM PreO.**

Fra løpslederen for NM PreO, Alf Stefferud, har vi fått følgende oppfordring:

« Raumar arrangerer i år 18.,19. og 20. september NM natt, NM junior stafett, O-idol og i tillegg 19. - 20. september NM PreO. Til sistnevnte arrangement trenges assistanse, og vi håper at Skogkarenes Klubb Romerike kan hjelpe til.

Hans Larsen, Hans Haug Ruud og Alf Stefferud er hovedansvarlige for arrangementet. Vi trenger mannskap begge dager til start/mål og tidsposter (TEMPO, bare tidsposter på søndag).

Vi demonstrerer en prøvepost på vårblotet og kommer da med flere opplysninger.

Meld fra til en av de ovennevnte personene om du kan stille. Husk at en skogkar skal arbeide for o-sportens beste. Om du ikke kan komme på vårblotet så ta kontakt direkte med oss»

Talmannen stiller seg helhjertet bak denne oppfordringen og håper at mange skogkarer kan bidra.

*Vel møtt til vårblot i Gjerdrumskogen.*

Med skogens SUS

Leif T. Andressen

talmann